เรื่องร้องเรียน (ไม่ระบุ) วันที่ 2023-08-29 08:19:58 — แขวงศิริราช เขตบางกอกน้อย กรุงเทพมหานคร
การจัดงานสถาปนา กทม. ในทุก ๆ ปี จะมีการจัดการแข่งขันกีฬาหลากหลายประเภท โดยจัดขึ้นเพียงไม่กี่หน่วยงาน และรู้กันเพียงกลุ่มเล็ก ๆ ไม่ได้มีการประชาสัมพันธ์การสม้คร หรือการแข่งขัน และการแข่งขันก็จะแข่งกันในเวลาราชการ จะมีผู้ที่ไปเข้าร่วมเพียงแค่บางกลุ่ม เช่น นักกีฬา และผู้จัดเพียงไม่กี่คน อีกทั้งกีฬาที่จัดก็มีไม่กี่จำพวก หน่วยงานก็ไม่ค่อยให้ความสำคัญ ส่งชื่อแข่ง ๆ ไป ไม่ได้ให้ความสนใจ แค่ลงชื่อให้ดูว่าให้ความร่วมมือก็เท่านั้น แต่ไม่ได้ตระหนักถึงความสำคัญของการจัดการแข่งขัน ทั้งเรื่องความสามัคคี ความร่วมมือ การทำงานเป็นทีม หรือการมีสุขภาพร่างกายที่ดี 

และการแข่งขันทุกปีนั้น ก็จะมีกีฬาที่ผู้คนให้ความสนใจก็จะมีเพียงฟุตบอลเป็นหลัก แต่อยากให้มีการเพิ่มกีฬามวย ซึ่งเป็นการออกกำลังกายที่นิยมกันทั่วโลก แต่ กทม. กลับไม่เคยให้ความสนใจ จึงอยากให้มีการนำกีฬามวยไม่ว่าจะเป็นมวยสากล หรือมวยไทย เข้ามาเป็นส่วนหนึ่งของกีฬาที่จะนำมาใช้แข่งขันในกีฬาของ กทม.